ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
بین الاقوامی جہاز رانی شعبے میں ہندوستان کا حصہ
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج لوک سبھا میں ایک تحریری جواب میں بتایا کہ کمیٹی نے 28 اکتوبر 2021 کو اپنی رپورٹ آئی ایف ایس سی اے کو پیش کر دی ہے۔ رپورٹ کی کاپی ویب لنک https://ifsca.gov.in/CommitteeReport پر دستیاب ہے۔ کمیٹی نےجی آئی ایف ٹی آئی ایف ایس سی کو جہاز کے حصول، فنانسنگ اور لیزنگ کا عالمی مرکز بنانے کے لیے درکار اصلاحاتی اقدامات کے حوالے سے متعدد سفارشات پیش کی ہیں۔ سفارشات میں جہاز کی لیزنگ کو ‘مالی مصنوعات’ کے طور پر مشتہر کرنا، جہاز کی لیز پر دینے کے لیے آپریٹنگ فریم ورک کو فعال کرنا، جہازوں کی رجسٹریشن کے لیے خصوصی انتظامات، پرچم لگانے، لائسنسنگ، براہ راست اور بالواسطہ ٹیکس کے قانون میں تبدیلی بشمول اسٹامپ ڈیوٹی وغیرہ شامل ہیں۔
ہندوستان کے پاس 1491 سمندری بحری جہازوں کا تجارتی بیڑا ہے جس کی کل صلاحیت 13 ملین جی ٹی ہے۔وزن کے اعتبار سے مال کی کھیپ کے لحاظ سے رجسٹریشن کے حوالے سے ہندوستان 18 ویں نمبر پر ہے اوروزن کے اعتبار سے مال کی کھیپ لے جانے کی صلاحیت کے لحاظ سے 19 ویں نمبر پر ہے اور پانی کے جہازوں کے ذریعہ مجموعی عالمی مال برداری میں ہندوستان کا حصہ تقریباً 1.3 فیصد ہے۔
حکومت بین الاقوامی تجارت میں ہندوستانی جہاز رانی کا حصہ بڑھانے کے لیے پرعزم ہے۔ حکومت کی طرف سے اس کے لیے کیے گئے اہم اقدامات درج ذیل ہیں۔
 پہلے انکار کے حق  کے معیار پر نظر ثانی: ٹینڈر کے عمل کے ذریعے جہازوں کی چارٹرنگ میں پہلے انکار کا حق دینے کے معیار پر ہندوستان میں ہندوستانی پرچم کے نیچے مال برداری کی مقدار کو فروغ دینے اور جہاز سازی کے لیے نظر ثانی کی گئی ہے ، جس کا مقصد بھارت میں مال برداری کی صلاحیت اور جہاز سازی کے لحاظ سے بھارت کو آتم نربھر/خود انحصار بھارت بنانا ہے۔ ذیل میں آر او ایف آر کی نظر ثانی شدہ درجہ بندی پیش کی جارہی ہے؛
- ہندوستان میں بنایا ہوا، ہندوستانی پرچم والا ؛
- غیر ملکی ساختہ، ہندوستانی پرچم والا ؛
- ہندوستانی ساختہ، غیر ملکی پرچم والا  ؛
اس سے ہندوستانی ساختہ جہازوں کی مانگ میں اضافہ ہوگا کیونکہ ہندوستانی ساختہ جہازوں کو چارٹرنگ میں ترجیح حاصل ہوگی اور یہ ہندوستان میں بنائے گئے بحری جہازوں کو اضافی مارکیٹ تک رسائی اور کاروباری مدد بھی فراہم کریں گے۔
 ہندوستانی جہاز رانی کمپنیوں کے لئے سبسڈی سپورٹ: ہندوستان میں تجارتی جہازوں پر پرچم لگانے کو فروغ دینے کے لئے، وزارتوں اور سی پی ایس ای کی طرف سے جاری کردہ عالمی ٹینڈرز میں پانچ سال کی مدت میں ہندوستانی شپنگ کمپنیوں کو سبسڈی سپورٹ کے طور پر 1624 کروڑ روپے فراہم کرنے کی ایک اسکیم کو کابینہ کی طرف سے منظوری دی گئی ہے۔ سبسڈی سپورٹ کی شرح جہاز کی عمر کی بنیاد پر ہوگی۔
 جہاز سازی کی مالی معاونت کی پالیسی : حکومت ہند نے 9 دسمبر 2015 کو ‘ہندوستانی شپ یارڈز کو مالی امداد دینے کی غرض سے ہندوستانی شپ یارڈز کے لیے مالی امداد کی پالیسی کو منظوری دے دی ہے۔ صرف وہی جہاز مالی امداد حاصل کرنے کے اہل ہوں گے، جن کی تعمیر درست معاہدوں پر دستخط کے بعد شروع ہوتی ہے۔ معاہدے کی تاریخ سے تین سال کی مدت کے اندر تعمیر اور مال کی فراہمی کرنے والے جہاز پالیسی کے تحت مالی امداد حاصل کرنے کے اہل ہیں۔ خصوصی جہازوں کے لیے، ترسیل کی مدت چھ سال تک بڑھائی جا سکتی ہے۔ ہندوستانی شپ یارڈز کو مالی امداد ، معاہدے کی قیمت، اصل رسیدیں، منصفانہ قیمت  کے 20فیصد پر ہوگی۔ پالیسی کے تحت، فراہم کردہ مالی امداد میں ہر تین سال بعد 3 فیصد کمی کی جائے گی۔
وزارت دفاع
ڈی اے سی نے 2700 کروڑ روپئے کے بقدر دفاعی ساز و سامان کی خریداری کو منظوری دی
 نے آج یہاں 2700 کروڑ روپئے کے بقدر دفاعی ساز و سامان کی خریداری کو منظوری دے دی ہے ۔
یہ منظوری بھارتی بحریہ کے لئے تین کیڈٹ ٹریننگ جہازو ں کے لئے دی گئی ہے جو کہ کیڈٹ افسروں بنیادی سمندری تربیت کے ساتھ ساتھ زیر تربیت خواتین افسران کو تربیت فراہم کرائیں گے ۔ یہ جہاز اسپتالی شپ ڈیوٹیاں ، انسانی بنیادوں پر امداد می فراہمی اور قدرتی آفات کی تباہ کاری سے نمٹنے اور بچاؤ مشن کے علاوہ غیر جنگی انخلاء آپریشن کی صلاحیت کے حامل ہوں گے ۔
۔ ۔ ۔ ۔ ۔ ۔
U . 1255
وزیراعظم کا دفتر
وزیراعظم نے نرسوں کے عالمی دن پر نرسنگ اسٹاف سے اظہار تشکر کیا
نئی دہلی، 12/مئی- 1202 ۔
وزیراعظم جناب نریندر مودی نے نرسوں کے بین الاقوامی دن کے موقع پر نرسنگ اسٹاف سے اظہار تشکر کیا ہے۔
اپنے ایک ٹوئٹ میں وزیراعظم نے کہا۔
‘‘انٹر نیشنل نرسز ڈے محنت کش نرسنگ اسٹاف سے اظہار تشکر کرنے کا دن ہے، جو کووڈ-19 کے خلاف جنگ میں سب سے اگلے محاذ پر موجود ہے۔ایک صحت مند ہندوستان کے لئے ان کا احساس ذمہ داری ، ہمدردی اور عزم مثالی ہے۔’’
وزارت خزانہ
7.32 فی صد کے سرکاری اسٹاک 2024 کی نیلامی کے ذریعہ فروخت  ؛ 7.57 فی صد کے سرکاری اسٹاک 2033 کی نیلامی کے ذریعہ فروخت ؛ 7.69 فی صد کے سرکاری اسٹاک 2043 کی نیلامی کے ذریعہ فروخت ؛ 7.72 فی صد کے سرکاری اسٹاک 2049 کی نیلامی کے ذریعہ فروخت  ؛
نئی دہلی،07؍اکتوبر2019:حکومت ہند نے قیمت کی بنیاد پر نیلامی کے ذریعے4000 کروڑ روپئے کی برائے نام رقم کیلئے 7.32 فیصد کے سرکاری اسٹاک 2024 کی نیلامی کے ذریعہ فروخت  کا اعلان کیا ہے،  قیمت کی بنیاد پر نیلامی کے ذریعے 6000 کروڑ روپئے کی برائے نام رقم کیلئے 7.57 فیصد کے سرکاری اسٹاک 2033 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے 2000 کروڑ روپئے کی برائے نام رقم کیلئے 7.69 فیصد کے سرکاری اسٹاک 2043 کی نیلامی کے ذریعہ فروخت  کا اعلان کیا ہے اور  قیمت کی بنیاد پر نیلامی کے ذریعے 4000 کروڑ روپئے کی برائے نام رقم کیلئے 7.72 فیصد کے سرکاری اسٹاک 2049 کی نیلامی کے ذریعہ فروخت  کا اعلان کیا ہے ۔ نیلامی کیلئے اعلان شدہ کل رقم 16000 کروڑ کی مقررہ حد کے ساتھ ، جو مقررہ مجموعی نوٹیفائیڈ رقم بنتی ہے ، حکومت ہند کو یہ اختیار حاصل ہو گا کہ وہ کسی ایک یا مذکورہ بالا ایک سے زائد تمسکات کے لئے ایک ہزار کروڑ روپئے تک کا اضافہ شرح تعاون اپنے پاس رکھ سکے۔ یہ نیلامیاں کثیر قیمت کے طریقہ کار کی بنیاد پر کی جائیں گی۔ یہ نیلامیاں11اکتوبر2019ء کو ریزرو بینک آف انڈیا، ممبئی آفس، فورٹ، ممبئی کے ذریعہ منعقد کی جائیں گی۔
حکومت ہند کے تمسکات کی نیلامی میں اسٹاک کی فروخت کی اعلان شدہ رقم کا پانچ فیصدمستحق افراد اور اداروں کو غیر مقابلہ جاتی نیلامی سہولیات کے مطابق الاٹ کیا جائے گا۔
نیلامی کیلئے بولی لگانے والے مقابلہ جاتی بولی دہندگان اور غیر مقابلہ بولی دہندگان دونوں ریزرو بینک آف انڈیا کور بینکنگ سولیوشن  سسٹم پر الیکٹرانک طریقہ کار کے ذریعہ 11 اکتوبر 2019ءکو اندراج کر سکتے ہیں۔غیر مقابلہ جاتی بولی دہندگان صبح ساڑھے گیارہ بجے اور دوپہر بارہ بجےکےدرمیان اپنا اندراج کرائیں اور مقابلہ جاتی بولی دہندگان صبح ساڑھے گیارہ بجے سے اور ساڑھے بارہ بجے کے درمیان اپنا اندراج کرائیں۔
نیلامیوں کے نتائج کا اعلان11اکتوبر2019ء کو کر دیا جائے گا اور کامیاب بولی دہندگان کے ذریعہ ادائیگی 14 اکتوبر 2019ء کے روز کی جائے گی۔
مذکورہ اسٹاک ریزرو بینک آف انڈیا کے سرکولر نمبر آر بی آئی /19-2018/25 مورخہ 24 جولائی ، 2018 ء کے ذریعے‘‘ مرکزی حکومت کے تمسکات ،جب جاری کئے گئے ہوں ’’کے رہنما خطوط اور اُن میں ہونے والی وقتاً فوقتاً ہونے والی ترمیم کے مطابق ، ‘‘ جب جاری کئے گئے ہوں ’’ کے استحقاق کے ساتھ دستیاب ہوں گے ۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 133.17کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 91,456 ہے۔ جو گزشتہ 561دنوں میں سب سے کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.26 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.37 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 7,973 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,41,30,768ہوگئی ہے۔
پچھلے 24 گھنٹوں کے دوران 7,350 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.86)فیصد ) ہے، جو گزشتہ 70 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 29 دنوں میں 1 فیصد سے بھی کم ہے۔
اب تک کُل 65.66کروڑ ٹیسٹ کئے جاچکے ہیں۔
اسٹیل کی وزارت
لوہے اور اسٹیل کی صنعتوں میں پلاسٹک کچرے کے استعمال سے ، کچرے سے آمدنی کی جائے گی؛ اسٹیل کے مرکزی وزیر رام چندر پرساد سنگھ
نئی دہلی، 28 اپریل، 2022/اسٹیل کے مرکزی وزیر جناب رام چندر پرساد سنگھ نے کہا ہے کہ لوہے اور اسٹیل کی صنعت کرۂ ارض کو آلودگی سے پاک کرنے میں اہم رول ادا کریں گی۔ وہ گرو گرام میں آج پلاسٹک کچرے کو دوبارہ قابل استعمال بنانے سے متعلق ایشیا کی کانفرنس دوئم کے افتتاحی اجلاس سے خطاب کر رہے تھے۔ وزیر موصوف نے یہ بھی کہا کہ ہم سب کو مل کر فضا ، پانی اور خوراک کی اچھی کوالٹی کو یقینی بنانا چاہیے۔ انہوں نے کہا کہ صاف ستھرے اور ماحول دوست اسٹیل بنانے اور منصوبہ بند طریقے سے ماحول کو کاربن سے پاک کرنے سے ہمارے مستقبل میں فائدہ ہوگا۔
جناب سنگھ نے یہ بھی کہا کہ بھٹی میں کام آنے والے کوئلے اور اس کے علاوہ کوئلے کی جگہ پلاسٹک کچرے کا استعمال آلودگی کو کم کرنے اور کچرے کو آمدنی میں بدلنے میں مددگار رہے گا۔ اس سے وابستہ تمام لوگوں کے مفادات پورے ہوں گے اور اس سے ہر ایک کو فائدہ حاصل ہوگا۔ پلاسٹک کچرے کو دوبارہ قابل استعمال بنانے سے آلودگی کم ہوگی ۔ اسٹیل کی صنعت کو بھٹی میں کام آنے والے کوئلے کی درآمدات میں کمی لانے میں مدد ملے گی اور روزگار کے نئے موقعے پیدا ہوں گے۔
۔۔۔
ش ح ۔ اس۔ ت ح ۔
U –4806
(Visitor Counter : 61
جل شکتی وزارت
پینے کے صاف پانی کی محفوظ فراہمی کو یقینی بنانا
یہ اطلاع جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی ہے کہ 2024 تک ہر دیہی گھرانے کو مناسب مقدار میں، مقررہ معیار کی اور باقاعدہ اور طویل مدتی بنیادوں پر پینے کے قابل پانی کی فراہمی کے لیے ، حکومت ہند، اگست، 2019 سے ریاستوں کے ساتھ شراکت میں، جل جیون مشن ۔ ہر گھر جل کو نافذ کر رہی ہے۔
جل جیون مشن کے تحت، موجودہ رہنما خطوط کے مطابق، پینے کے صاف پانی کی فراہمی کو یقینی بنانے کے لیے آئی ایس 10500 کو اپنایا جانا ہے اور ریاستوں/ مرکز کے زیر انتظام علاقوں کو سال میں ایک بار کیمیائی اور جسمانی پیرامیٹرز کے لیے اور سال میں دو بار بیکٹیریاولوجیکل پیرامیٹرز کے لئے پینے کے پانی کے ذرائع کی جانچ کرنے کا مشورہ دیا گیا ہے۔
پینے کے صاف پانی کی فراہمی کو یقینی بنانے کے لیے پانی کے معیار کی جانچ کی حوصلہ افزائی کرنے کے لیے، ریاستوں/ مرکز کے زیر انتظام علاقوں کو مشورہ دیا گیا ہے کہ وہ اپنے پانی کے نمونوں کی جانچ کے لیے معمولی شرح پر عام لوگوں کے لیے پانی کے معیار کی جانچ کی لیبارٹری کھولیں۔
ریاستوں/ مرکز کے زیر انتظام علاقوں کو مشورہ دیا گیا ہے کہ وہ ہر گاؤں میں 5 ایسے افراد کی نشاندہی کریں اور انہیں تربیت دیں ڈ جن میں خواتین کو ترجیح دیتے ہوئے آشا کارکنان،صحت کارکنان، وی ڈبلیو ایس سی ممبران، اساتذہ وغیرہ کا انتخاب کیائے جس سے گاؤں کی سطح پر ایف ٹی کےبیکٹیریا ولوجیکل شیشیوں کا استعمال کرتے ہوئے پانی کے معیار کی جانچ کی جائے اور پورٹل پر اس کی اطلاع بھی دی جائے۔
سینٹرل گراؤنڈ واٹر بورڈ  پورے ملک میں مختلف سائنسی مطالعات اور زیر زمین پانی کی نگرانی کے پروگرام کے دوران علاقائی سطح پر زمینی پانی کے معیار کا ڈیٹا تیار کرتا ہے۔ پینے کے پانی کے استعمال سے متعلق تدارکاتی اقدامات، بیداری اور نگرانی کے لیے متعلقہ ریاستی حکومتوں کے ساتھ زیر زمین پانی کے معیار سے متعلق ڈیٹا کا اشتراک کیا گیا ہے۔ نظرثانی شدہ رہنما خطوط صنعتی، بنیادی ڈھانچے اور کان کنی کے منصوبوں کے ذریعے زیر زمین پانی کے اخراج کے ریگولیشن کے لیے 24.09.2020 کو جاری کیے گئے ہیں۔ ان رہنما خطوط میں زیر زمین پانی کی آلودگی/گندگی کو روکنے کے لیے انتظامات کئے گئے ہیں۔
نائب صدر جمہوریہ ہند کا سکریٹریٹ
شجر کاری اور آبی تحفظ کو عوامی تحریک بنایا جانا چاہئیے: نائب صدر جمہوریہ ہند
یوم بھارت چھوڑو تحریک کے موقع پر جدو جہد آزادی کے ہیروز کو خراج عقیدت پیش کیا
لوگوں سے سماجی برائیوں کے خاتمے اور سماجی ذمہ داریوں کو پورا کرنے پر زور دیا
نئی دلّی، 09 اگست / نائب صدر جمہوریہ ہند جناب ایم۔ وینکا نائیڈو نے کہا ہے کہ لوگوں کو سماجی برائیوں مثلاً بد عنوانی اور ذات پات کی بنیاد پر عدم مساوات کا خاتمہ کرنا چاہئیے اور ایک نئے بھارت کی تعمیر سازی کے لئے اپنی سماجی ذمہ داریوں کو پورا کرنا چاہئیے۔
نائب صدر جمہوریہ نے پارلیمنٹ کے احاطے میں آج ایک پودا لگانے کے بعد یوم بھارت چھوڑو تحریک کے موقع پر جدو جہد آزادی کے بہادروں کو خراج عقیدت پیش کیا۔ انہوں نے کہا کہ سماجی برائیوں سمیت غریبی اور نا برابری کا خاتمہ وقت کی ضرورت ہے۔
نائب صدر جمہوریہ ہند نے شجر کاری کے علاوہ لوگوں سے بارش کے پانی سے فصلیں اگانے اور بڑے پیمانے پر آبی تحفظ کو سوئچھ بھارت مہم کی طرح عوامی تحریک بنا کر ”تخفیف، دو بارہ استعمال اور ری سائیکلنگ کوآبی تحفظ کا منتر یا اصول بنانے پر زور دیا۔
نائب صدر جمہوریہ نے سر زمین کو سر سبز اور صاف ستھرا بنانے کے لئے ہر فرد کو شجر کاری مہم میں حضہ لینے پر زور دیتے ہوئے کہا کہ درخت ایکو سسٹم کے توازن کو بر قرار رکھنے میں مدد کرتے ہیں اور بایو ڈائیورسٹی کا تحفظ کرتے ہیں۔
انہوں نے اس طرح کے تعمیری کاموں میں بچوں اور نو جوانوں سے متحرک طور حصہ لینے کے لئے کہا۔
نائب صدر جمہوریہ نے مزید کہا کہ ”ہر ایک کو فطرت کے ساتھ زندگی بسر کرنی چاہئیے۔ فطرت کے ساتھ ہم آہنگ رہ کر زندگی بسر کیجئے اور بہتر مستقبل کے لئے فطرت اور ثقافت کا تحفظ کیجئے۔
راجیہ سبھا کے سیکریٹری جنرل جناب دیش دیپک ورما اور دیگر سینئر اہلکار بھی اس موقع پر موجود تھے۔
۔۔۔۔۔۔
U.3663
(Visitor Counter : 54
بجلی کی وزارت
توانائی کی منتقلی سے متعلق ورکنگ گروپ کی پہلی میٹنگ کل بنگلور میں شروع ہوگی
مرکزی وزیر برائے بجلی جناب آر کے سنگھ تین روزہ پروگرام کا کلیدی خطبہ پیش کریں گے
جی 20 ممالک کے مندوبین سمیت 150 سے زائد شرکاء اس تقریب میں حصہ لیں گے
ہندوستان کی صدارت میں جی 20 انرجی ٹرانزیشن ورکنگ گروپ  کا پہلا اجلاس کل بنگلورو میں شروع ہوگا۔
بجلی اور نئی اور قابل تجدید توانائی کے مرکزی وزیر جناب آر کےسنگھ تین روزہ پروگرام میں کلیدی خطبہ دیں گے۔ پارلیمانی امور، کوئلہ اور کانوں کے مرکزی وزیر جناب پرہلاد جوشی خصوصی خطاب کریں گے۔
بنگلورو میں ہندوستان کی صدارت میں منعقد ہونے والی توانائی کی منتقلی سے متعلق جی 20 ورکنگ گروپ کی پہلی میٹنگ میں 150 سے زیادہ شرکاء حصہ لیں گے جن میں جی-20 کے رکن ممالک، نو خصوصی طور پر مدعو مہمان ممالک - بنگلہ دیش، مصر، ماریشس، نیدرلینڈ، نائجیریا، عمان، سنگاپور، یو اے ای اور اسپین شامل ہیں۔ ہندوستان کی جی20 صدارت سب کے لیے ایک پائیدار مستقبل کی تعمیر میں مدد کرنے کی غرض سے رکن ممالک کے درمیان اشتراک، تعاون اور اعتماد کے احساس کو فروغ دے گی۔
ای ٹی ڈبلیو جی میٹنگ کے ترجیحی شعبوں میں ٹیکنالوجی کے خلا کو دور کرنے کے ذریعے توانائی کی منتقلی ، توانائی کی منتقلی کے لیے کم لاگت والی مالی وسائل کی فراہمی؛ توانائی کی حفاظت اور متنوع سپلائی چینز؛ توانائی کی کارکردگی، صنعتی دنیا میں کاربن کی کم سے کم منتقلی اور ذمہ دارانہ صارفیت ؛ مستقبل کے لیے ایندھن  اور صاف توانائی اور منصفانہ، سستی، اور جامع توانائی کی منتقلی کے راستے تک عالمی رسائی شامل ہیں۔
توانائی کی منتقلی کے ہدف کو حاصل کرنے پر توجہ مرکوز کرتے ہوئے، توانائی کی منتقلی سے متعلق ورکنگ گروپ ،فنڈز کی فراہمی اور ٹیکنالوجی میں پائی جانے والی خامیوں کو دور کرنے پر زور دے گا تاکہ کمیونٹیز کی توانائی کی ضروریات پر سمجھوتہ کیے بغیر اسے میعاد بند اور کفایتی طریقے سے فراہم کیا جائے۔
مشاورت کے متوقع نتائج میں تحقیق و ترقی روڈ میپ کے تحت اہم ٹیکنالوجیز کے استعمال کے لیے خاطر خواہ کم لاگت والے بین الاقوامی فنڈز کو استعمال کرنے کی غرض سے تعاون کے اقدام کے لیے معاہدہ، توانائی کی حفاظت اور توانائی کے نئے ذرائع کی ایک متنوع سپلائی چین کو یقینی بنانے کے لیے اجتماعی کوششوں کا اعلان شامل ہے۔ اس میں 2030 تک توانائی کی کارکردگی میں بہتری کی عالمی شرح کو دوگنا کرنے کا روڈ میپ،حیاتیاتی توانائی تعاون کو بڑھانے اور فروغ دینے کے لیے ایک ایکشن پلان، اور ایک منصفانہ، سستی اور جامع توانائی کی منتقلی کی حمایت کرنے کے لیے عالمی سطح کےبہترین طور طریقوں سے متعلق سفارشات بھی شامل ہیں۔
اس کے علاوہ،’ کاربن کیپچر، یوٹیلائزیشن اور اسٹوریج ‘ پر ایک اعلیٰ سطحی بین الاقوامی سیمینار کا انعقاد کیا گیا ہے۔ سیمینار کے دوران کاربن کو جذب اور اکٹھا کرنے ، اس کےاستعمال اور ماحول دوست انداز میں ذخیرہ کرنے کی اہمیت کو اجاگر کرنے پر توجہ مرکوز کی جائے گی ، جو کاربن کے صفر اخراج کے اہداف کو حاصل کرنے کے لیے ضروری سمجھا جاتا ہے۔
پہلی ای ٹی ڈبلیو جی میٹنگ کے ایک حصے کے طور پر، مندوبین انفوسیس گرین بلڈنگ کیمپس اوور پواگڑا سولر پارک کا بھی دورہ کریں گے تاکہ قابل تجدید شعبے کی سمت میں ہندوستان کی پیش قدمی اور موسمیاتی تبدیلی کے منفی اثرات کوکم کرنے کی کوششوں کا مشاہدہ کرسکیں۔
وزارت خزانہ
مہنگائی پر قابو پانے کے لیے حکومت کے ذریعے اٹھائے گئے قدم
وزیر مملکت برائے خزانہ، جناب پنکج چودھری نے آج راجیہ سبھا میں ایک سوال کے تحریری جواب میں بتایا کہ مہنگائی کو کنٹرول میں رکھنے کے لیے حکومت نے کئی قدم اٹھائے ہیں۔
مزید تفصیلات پیش کرتے ہوئے، وزیر موصوف نے کہا کہ ان میں سے کچھ مندرجہ ذیل ہیں:
خام تیل/پیٹرولیم مصنوعات: پیٹرول اور ڈیزل کی قیمتوں کو چیک کرنے کے لیے، مرکزی حکومت نے 04 نومبر، 2021 سے پیٹرول اور ڈیزل پر سنٹرل ایکسائز ڈیوٹی میں بالترتیب 5 روپے اور 10 روپے کی کمی کی ہے۔اس کے جواب میں کئی ریاستوں کی حکومتوں نے بھی پیٹرول اور ڈیزل پر ویلیو ایڈیڈ ٹیکس میں کمی کی ہے۔ ملک بھر میں پیٹرول اور ڈیزل کی خوردہ قیمتوں میں کمی آئی ہے۔
ضروری اشیاء: حکومت کی جانب سے بڑی اشیائے ضروریہ کی قیمت کی نگرانی باقاعدگی کی بنیاد پر کی جاتی ہے اور اسے ٹھیک کرنے کے لیے وقتاً فوقتاً کارروائی بھی کی جاتی ہے۔
دالیں:  سال 22-2021 کے لیے 23 لاکھ میٹرک ٹن  کے بفر اسٹاک کے ہدف کو منظوری دی گئی ہے۔ ریاستوں کو سپلائی کرکے اسٹاک کا استعمال کرنے اور کھلے بازار میں فروخت کے ذریعے قیمتوں کو کم کرنے کی کوشش کی گئی ہے  ذخیرہ اندوزی کو روکنے کے لیے جولائی 2021 میں ضروری اشیاء کا قانون، 1955 کے تحت کچھ دالوں پر اسٹا ک کی حد مقرر کی گئی۔  ارہر اور اڑد کو 31 دسمبر، 2021 تک ’آزاد‘ زمرہ میں رکھ کر امپورٹ پالیسی میں تبدیلی کی گئی ہے۔  مسور پر بیسک امپورٹ ڈیوٹی اور زرعی انفراسٹرکچر اور ڈیولپمنٹ سیس کو کم کرکے بالتر تیب صفر اور 10 فیصد کر دیا گیا ہے۔ میانمار کے ساتھ 2.5 لاکھ میٹرک ٹن اڑد اور 1 لاکھ میٹرک ٹن ارہر کی سالانہ درآمد کے لیے 5 سالہ مفاہمت نامہ پر ، اور ملاوی کے ساتھ 0.50 لاکھ میٹرک ٹن اڑد کی سالانہ درآمد کے لیے دستخط کیے گئے ہیں، اور موزامبیق کے ساتھ 2 لاکھ میٹرک ٹن ارہر کی سالانہ درآمد کے مفاہمت نامہ کو مزید 5 سالوں کے لیے آگے بڑھا دیا گیا ہے۔
خوردنی تیل: خوردنی تیل کی قیمتوں کو کم کرنے کے لیے، خوردنی تیلوں پر امپورٹ ڈیوٹی کو معقول بنا دیا گیا ہے اور ذخیرہ اندوزی کو روکنے کے لیے 31 مارچ، 2022 تک اسٹاک کی حد مقرر کر دی گئی ہے۔خوردنی تیل-کھجور کے تیل کے قومی مشن کو منظوری دے دی گئی ہے اور کھجور کے تیل کی گھریلو پیداوار اور دستیابی کی حوصلہ افزائی کے لیے 11040 کروڑ روپے کا بجٹ طے کیا گیا ہے۔
وزیراعظم کا دفتر
وزیر اعظم نے بھارت رتن بابا صاحب ڈاکٹر بھیم راؤ امبیڈ کر کو مہا پرینوارن دوس پر خراج عقیدت پیش کیا
وزیر اعظم جناب نریندر مودی نے بھارت رتن بابا صاحب ڈاکٹر بھیم راؤ امبیڈ کر کو مہا پرینوارن دوس پر خراج عقیدت پیش کیا ۔ وزیر اعظم نے بابا صاحب کو پارلیمنٹ میں گلہائے عقیدت بھی نذر کئے۔
وزیر اعظم نے اپنے ٹویٹ پیغام میں کہا کہ :
‘भारत रत्न बाबासाहेब डॉ. भीमराव अम्बेडकर को उनके ‘महापरिनिर्वाण दिवस पर सादर श्रद्धांजलि।
‘‘ڈاکٹر امبیڈ کر جی کو مہا پرینوارن دوس پر خراج عقیدت ۔’’
مالیاتی کمیشن
15 ویں مالی کمیشن کی صحت کے سیکٹر سے متعلق اپنے اعلیٰ سطحی گروپ کے ساتھ میٹنگ
نئی دلّی ،21 مئی / 15 ویں مالی کمیشن کی صحت کے سیکٹر سے متعلق اپنے اعلیٰ سطحی گروپ کے ساتھ ایک میٹنگ ویڈیو کانفرنسنگ کے ذریعے 21 مئی ، 2020 ء کو منعقد ہو گی ۔
15 ویں مالی کمیشن نے مئی ، 2018 ء میں صحت کے سیکٹر کے ممتاز پیشہ ور افراد سمیت ایمس کے ڈائریکٹر ڈاکٹر رندیپ گلیریا کی سربراہی میں صحت کے سیکٹر پر ایک اعلیٰ سطحی گروپ تشکیل دیا تھا ۔ گروپ نے اپنی رپورٹ اگست ، 2019 ء میں پیش کی تھی اور اُس کی کچھ اہم سفارشات کو سال 21-2020 ء کے لئے 15 ویں مالی کمیشن کی پہلی رپورٹ میں شامل کیا گیا تھا ۔ 15 ویں مالی کمیشن نے کووڈ – 19 کے جاری بحران کی وجہ سے حالیہ پیش رفت کی روشنی میں صحت کے سیکٹر کو اعلیٰ ترجیح دیتے ہوئے اب اعلیٰ سطحٰ گروپ کی میٹنگ پھر طلب کرنے کا فیصلہ کیا ہے ۔
اعلیٰ سطحی گروپ سے اب کہا گیا ہے کہ وہ کووڈ – 19 وباء کے پس منظر میں اپنی اصل سفارشات پر پھر سے نظر ثانی کرے ۔
صحت کے بنیادی ڈھانچے سے متعلق سے متعلق سال 22-2021 ء سے 26-2025 ء تک کے لئے صحت سے متعلق افرادی قوت  اور ضروری وسائل کے تخمینے پر دوبارہ جائزہ لینے کی فوری ضرورت ہے ۔ اس کے علاوہ ، ان ضروریات کو پورا کرنے کے لئے فنڈ کے ایک نظام کی ضرورت ہو گی ، جسے پرائیویٹ سیکٹر کے رول میں اضافے سمیت تفصیل سے جانچنے کی ضرورت ہے ۔
اس گروپ میں ، جس میں پہلے ایمس کے ڈائریکٹر ڈاکٹر رندیپ گلیریا شامل تھے ، اب نارائن ہیلتھ سِٹی کے چیئرمین ڈاکٹر دیوی شیٹی ، مہاراشٹر کی ہیلتھ سائنس کی یونیورسٹی کے وائس چانسلر ڈاکٹر دلیپ گووند مہائی سیکر ، میدانتا سِٹی کے ڈاکٹر نریش تریہن ، آر جی کار میڈیکل کالج کے کارڈیو تھوریسک سرجری کے پروفیسر اور ہیڈ آف دی ڈپارٹمنٹ ڈاکٹر بھابا توش بسواس اور پبلک ہیلتھ فاؤنڈیش آف انڈیا کے صدر پروفیسر کے سری ناتھ ریڈی کو شامل کرکے توسیع دی گئی ہے اور اس میں نئی دلّی کے آئی ایل بی ایس کے ڈائریکٹر ڈاکٹر ایس کے سلیم اور نئی دلّی میں مہاجن اِمیجنگ کے بانی ڈاکٹر ہرش مہاجن کو بھی شامل کیا گیا ہے ۔
کل ہونے والی میٹنگ میں بروکنگس انڈیا میں ریسرچ کے ڈائریکٹر پروفیسر شمیکا روی کے ذریعے اس عالمی وباء کے بارے میں پریزینٹیشن پیش کریں گے ۔
فائنانس کمیشن کے چیئرمین ، ارکان اور سینئر عہدیداروں کے ساتھ رکن پارلیمنٹ اور خزانے سے متعلق پارلیمانی کمیٹی کے چیئر پرسن جناب جینت سنہا کی شرکت کی بھی امید ہے ۔
کمیشن نے کووڈ – 19 بحران سے متعلق موجودہ چیلنجوں سے نمٹنے کے لئے حکومت ِ ہند کی دور رس کوششوں کا بھی نوٹس لیا ہے ۔ ریاستوں کے لئے اعلان کردہ 15000 کروڑ کا پیکیج زمینی سطح پر سرمائے کاری میں اضافہ کرے گا اور بلاک کی سطح پر سرکاری صحت لیب کے ساتھ ساتھ تمام ضلع اسپتالوں میں انفیکشن والی بیماریوں کے بلاک قائم کرنے میں مدد کرے گا ۔ یہ ایسے اہم اقدامات ہیں ، جن کی بہت ضرورت ہو گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2680
(Visitor Counter : 122
وزیراعظم کا دفتر
وزیر اعظم نے اروناچل پردیش کی بہنوں کو تمل زبان میں حب الوطنی کا نغمہ گاتے ہوئے دیکھ کر مسرت کا اظہار کیا
وزیر اعظم جناب نریندر مودی نے اروناچلی بہنوں کو سبرامنیم بھارتی کے ذریعہ تخلیق کردہ تمل زبان کا حب الوطنی پر مبنی نغمہ گاتے ہوئے دیکھ کر مسرت کا اظہار کیا۔
ایک ٹوئیٹ میں، وزیر اعظم نے کہا:
’’میں یہ دیکھ کر مسرور ہوں اور مجھے فخر کا احساس ہو رہا ہے۔ تمل زبان میں گاکر ’ایک بھارت، شریشٹھ بھارت‘ کے جذبہ کو آگے بڑھانے کے لیے اروناچل پردیش کی ہماری نوجوان طاقت کے ان درخشاں ستاروں کو مبارکباد۔ ‘‘
بندرگاہوں، جہاز رانی اور آبی راستوں کی وزارت
جاری آزادی کا امرت مہوتسو کے حصے کے طور پر تمام اہم بندرگاہوں کی جانب سے آئکونک ویک تقریبات کا اہتمام
آزادی کا امرت مہوتسو کے حصے کے طور پر بندرگاہوں، جہاز رانی اور آبی گزرگاہوں کی جانب سے منائے جانے والے آئکونک ویک میں تمام بڑی بندرگاہوں، تنظیموں نے اپنی بندرگاہوں کی 75 برسوں میں ترقی کی عکاسی کرتے ہوئے پروگراموں کا اہتمام کیا ہے۔
ممبئی پورٹ اتھارٹی نے قلابہ، ممبئی کے نزدیک اسکولی بچوں کو بندرگاہ اور ڈوک کی سیر کرانے کا اہتمام کیا۔ ٹریفک ڈپارٹمنٹ کے افسران اور عملے کے افراد بچوں کے گروپ کے ساتھ رہے اور انہیں آئکونک ویک کے موقع پر ڈوک کی کارروائیوں سے واقف کرایا۔
ممبئی پورٹ اتھارٹی نے بھی اپنے عملے کے لئے ایک گلوکاری کے مقابلے کا اہتمام کیا، جس میں حب الوطنی اور ترغیب دینے والے گیت اور ہندوستان کی عظیم خواتین کے بارے میں گانوں کا مقابلہ ہوا۔
شیاما پرساد مکھرجی پورٹ نے کل 4.5.2022 کو اپنے ملازمین کے لئے یوگا سیشن کا نظم کیا۔ آئکونک ویک کے موقع پر یہ سیشن ایس ایم پی کے اسپورٹس کلب میں ہوا۔
شیاما پرساد مکھرجی پورٹ نے 4.5.2022 کو کولکاتہ میں ایس ایم پی کے گیسٹ ہاؤس میں آزادی کا امرت مہوتسو کے موضوع پر کئی زبانوں میں مضمون نگاری کا مقابلہ کرایا۔
جواہر لال نہرو پورٹ اتھارٹی نے بھی آئکونک ویک پر حب الوطنی کے گانوں کا مقابلہ کرایا۔ جے این پی اے ملازمین کی شرکت سے یہ پروگرام انتہائی کامیاب رہا۔
وزارت دفاع
سابق مرکزی وزیر میجر جسونت سنگھ  کا انتقال
نئی دلّی ،27 ستمبر / نئی دلّی میں آرمی کے اسپتال  نے حکومتِ ہند کے سابق کابینی وزیر میجر جسونت سنگھ  کی 27 ستمبر ، 2020 ء کو صبح 6 بجکر 55 منٹ پر انتقال ہونے کا اعلان کیا ۔ انہیں 25 جون ، 2020 ء کو آرمی اسپتال  میں داخل کیا گیا تھا اور ان کا متعدد اعضائے رئیسہ کا علاج کیا جا رہا تھا ۔ اِس سے پہلے ان کے سر میں شدید چوٹ آئی تھی اور آج صبح انہیں دِل کا دورہ پڑا ۔ اُن کا علاج کرنے والی ماہر ڈاکٹروں کی ٹیم اپنی بہترین کوششوں کے باوجود انہیں نہیں بچا سکی اور 27 ستمبر ، 2020 ء صبح 6 بجکر 55 منٹ پر اُن کا انتقال ہو گیا ۔
وہ کووڈ سے متاثرنہیں تھے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5891
(
وزیراعظم کا دفتر
وزیر اعظم نے ہنومان جینتی پر لوگوں کو مبارکباد دی
انہوں نے بھگوان ہنومان کے چرنوں میں نمن کیا
وزیر اعظم جناب نریندر مودی نے ہنومان جینتی کے پرمبارک موقع پر لوگوں کو مبارکباد دی ہے۔
ایک ٹویٹ میں، وزیر اعظم نے کہا؛
’’آپ سب کو ہنومان جینتی کی ڈھیروں نیک خواہشات۔اس مبارک موقع پر بھگوان ہنومان کے چرنوں میں وندن کے ساتھ میں ہر کسی کے کلیان کی کامنا کرتا ہوں۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-3819
(